Harry Potter
Ovaj članak govori o romanima i filmovima o Harryju Potteru. Za istoimeni lik pogledajte Harry Potter (lik). Harry Potter je serijal od sedam romana koje je napisala engleska književnica Joanne Kathleen Rowling. Objavljene su još tri knjige - Metloboj kroz stoljeća, Čudesne zvijeri i gdje ih pronaći i Bajke Barda Beedlea, napisane za dobrotvorne svrhe. Knjige opisuju svijet vještica i čarobnjaka, a glavni lik je mladi čarobnjak Harry Potter. Prvi roman, Harry Potter i Kamen mudraca objavljen je 1997. Svih sedam romana doživjelo je i filmsku adaptaciju, pri čemu je posljednji urađen iz dva dijela. Knjige se objavljuju u izdanju Bloomsbury Publishing Plc-a (originalna verzija; Ujedinjeno kraljevstvo), Scholastic Pressa (američka verzija) itd.